మార్కో జాన్సెన్

మార్కో జాన్సెన్ (జననం 2000 మే 1) దక్షిణాఫ్రికా క్రికెట్ ఆటగాడు. అతను దక్షిణాఫ్రికా జాతీయ క్రికెట్ జట్టుకు, దేశీయ మ్యాచ్‌లలో వారియర్స్‌కూ ఆడతాడు.

తొలి జీవితం 
అతని ప్రారంభ సంవత్సరాల్లో, జాన్సెన్ బ్యాటింగులో ఓపెనరుగా దిగేవాడు. తొమ్మిదేళ్ల వయసులో, 20 ఓవర్ల మ్యాచ్‌లో, అతను 164 పరుగులు చేశాడు. అతని తండ్రి ఆ మ్యాచ్‌ని చూసి కొడుకు ప్రతిభను గుర్తించాడు. అతనికి, అతని కవల సోదరుడు డువాన్‌కూ కలిపి నెట్స్‌లో శిక్షణ ఇచ్చాడు.  డువాన్ కూడా నార్త్ వెస్టు తరపున క్రికెట్ ఆడతాడు.

దేశీయ, T20 ఫ్రాంచైజీ కెరీర్ 
జాన్సెన్, 2018 ఏప్రిల్ 8న 2017–18 CSA ప్రావిన్షియల్ వన్-డే ఛాలెంజ్‌లో నార్త్ వెస్టు కోసం తన లిస్టు A అరంగేట్రం చేశాడు  అతను 2018 అక్టోబరు 11న 2018–19 CSA 3-డే ప్రొవిన్షియల్ కప్‌లో నార్త్ వెస్టు తరపున తన ఫస్ట్-క్లాస్ అరంగేట్రం చేసాడు 

2019 జనవరిలో, జాన్సెన్ భారతదేశ పర్యటనకు ముందు దక్షిణాఫ్రికా జాతీయ అండర్-19 క్రికెట్ జట్టు జట్టులో ఎంపికయ్యాడు.  అతను 2018–19 CSA 3-డే ప్రొవిన్షియల్ కప్‌లో నార్త్ వెస్టు తరపున ఆరు మ్యాచ్‌లలో 27 అవుట్‌లతో అత్యధిక వికెట్లు తీసిన బౌలరు. 

జాన్సెన్ 2019 ఏప్రిల్ 28న 2018–19 CSA T20 ఛాలెంజ్‌లో నైట్స్ కోసం తన ట్వంటీ20 రంగ ప్రవేశం చేసాడు  అతను 2018–19 CSA 3-డే ప్రొవిన్షియల్ కప్‌లో నార్త్ వెస్టు తరపున ఆరు మ్యాచ్‌లలో 27 అవుట్‌లతో అత్యధిక వికెట్లు తీసిన బౌలరయ్యాడు. 

2019 సెప్టెంబరులో, 2019 మజాన్సి సూపర్ లీగ్ టోర్నమెంట్ కోసం డర్బన్ హీట్ జట్టుకు జాన్సెన్ ఎంపికయ్యాడు. 

ఫిబ్రవరి 2021లో , 2021 ఇండియన్ ప్రీమియర్ లీగ్కు ముందు జరిగిన ఐపిఎల్ వేలంలో జాన్సన్ను ముంబై ఇండియన్స్ కొనుగోలు చేసింది. జాన్సన్ 9 ఏప్రిల్ 2021న రాయల్ ఛాలెంజర్స్ బెంగళూరుతో జరిగిన మ్యాచ్లో ముంబై ఇండియన్స్ తరఫున ఐపీఎల్లో అరంగేట్రం చేశాడు. అతను తన 4 ఓవర్లలో 28 పరుగులకు 2 వికెట్లు పడగొట్టాడు , ఇందులో గ్లెన్ మాక్స్వెల్ వికెట్ కూడా ఉంది - అతని తొలి ఐపిఎల్ వికెట్. అదే నెలలో దక్షిణాఫ్రికాలో 2021 - 22 క్రికెట్ సీజన్కు ముందు తూర్పు ప్రావిన్స్ జట్టులో అతన్ని ఎంపిక చేశారు.

2022 ఫిబ్రవరిలో జాన్సెన్‌ను 2022 ఇండియన్ ప్రీమియర్ లీగ్ టోర్నమెంట్ కోసం వేలంలో సన్‌రైజర్స్ హైదరాబాద్ కొనుగోలు చేసింది. 

2023 మేలో, ప్రారంభ 2023 మేజర్ లీగ్ క్రికెట్ పోటీలో ఆడేందుకు జాన్సెన్‌ను వాషింగ్టన్ ఫ్రీడమ్ ఎంపిక చేసింది.

అంతర్జాతీయ కెరీర్ 
2021 జనవరిలో, పాకిస్తాన్‌తో జరిగే సిరీస్ కోసం జాన్సెన్‌ను దక్షిణాఫ్రికా టెస్టు జట్టులోకి తీసుకున్నారు. 

2021 మేలో, వెస్టిండీస్‌తో జరిగే సిరీస్ కోసం దక్షిణాఫ్రికా టెస్టు జట్టులో జాన్సెన్‌ను ఎంపిక చేశారు.  2021 డిసెంబరులో, జాన్సెన్ దక్షిణాఫ్రికా టెస్టు జట్టుకు మరొక పిలుపు అందుకున్నాడు -ఈసారి భారత్‌తో జరిగే వారి స్వదేశీ సిరీస్ కోసం.  అతను 2021 డిసెంబరు 26న భారత్‌పై తన టెస్టు రంగప్రవేశం చేశాడు.  అతని తొలి టెస్టు వికెట్ జస్ప్రీత్ బుమ్రా, మూడో స్లిప్‌లో వియాన్ ముల్డర్ చేతికి క్యాచ్ ఇచ్చి ఔటయ్యాడు. 

2022 జనవరిలో, జాన్సెన్ తన తొలి వన్డే ఇంటర్నేషనల్ (వన్‌డే) పిలుపు భారత్‌తో దక్షిణాఫ్రికా స్వదేశీ సిరీస్ కోసం పొందాడు.  అతను 2022 జనవరి 19న భారత్‌పై దక్షిణాఫ్రికా తరపున తన తొలి వన్‌డే ఆడాడు.  2022 మేలో, జాన్సెన్ దక్షిణాఫ్రికా ట్వంటీ 20 ఇంటర్నేషనల్ (T20I) స్క్వాడ్‌లో భారతదేశంలో విదేశీ సిరీస్ కోసం ఎంపికయ్యాడు.  అతను తన తొలి T20I మ్యాచ్‌ 2022 జూన్ 17న, దక్షిణాఫ్రికా తరపున భారతదేశానికి వ్యతిరేకంగా ఆడాడు.

మూలాలు 

జీవిస్తున్న ప్రజలు
2000 జననాలు
దక్షిణాఫ్రికా క్రికెట్ క్రీడాకారులు